ΚΑΝΟΝΙΣΜΟΣ (ΕΚ) αριθ. 1424/95 ΤΗΣ ΕΠΙΤΡΟΠΗΣ της 23ης Ιουνίου 1995 για τη μεταβατική προσαρμογή των ειδικών καθεστώτων κατά την εισαγωγή ορισμένων προϊόντων του τομέα του βοείου κρέατος που κατάγονται από την Ελβετία, τις Δημοκρατίες της Βοσνίας-Ερζεγοβίνης, της Κροατίας, της Σλοβενίας και της πρώην Γιουγκοσλαβικής Δημοκρατίας της Μακεδονίας για την εφαρμογή της συμφωνίας επί της γεωργίας που έχει συναφθεί στο πλαίσιο των διαπραγματεύσεων του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι, μετά την εφαρμογή της συμφωνίας επί της γεωργίας του Γύρου της Ουρουγουάης οι μεταβατικές εισφορές έχουν αντικατασταθεί από σταθερούς δασμούς από την 1η Ιουλίου 1995 7 ότι, συνεπώς, η νομοθεσία που αφορά την εισαγωγή και εφαρμόζεται σε ορισμένα προϊόντα που κατάγονται από την Ελβετία και προβλέπει, λαμβάνοντας υπόψη τις τιμές της αγοράς των χονδρών βοοειδών που διαπιστώθηκαν στην Ελβετία, την απαλλαγή από την εισφορά, καταργείται από την ημερομηνία αυτή 7 ότι, εντούτοις, αναμένοντας μια νέα διευθέτηση με την Ελβετία, πρέπει να διατηρηθεί η προτίμηση που έχει παραχωρηθεί στη χώρα αυτή 7 ότι πρέπει, συνεπώς, να ληφθεί μεταβατικό μέτρο που θα αποσκοπεί, για τις εισαγωγές των εν λόγω προϊόντων στην απαλλαγή της πληρωμής των ειδικών δασμών που έχουν καθορισθεί στο κοινό δασμολόγιο 7 ότι, κατά συνέπεια, θα πρέπει να καταργηθούν οι κανονισμοί (ΕΟΚ) αριθ. 586/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3661/92 (3), και (ΕΟΚ) αριθ. 611/77 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 3246/94 (5) 7

ότι, στο άρθρο 7 του κανονισμού (ΕΚ) αριθ. 3355/94 του Συμβουλίου της 22ας Δεκεμβρίου 1994 για το καθεστώς που εφαρμόζεται κατά τις εισαγωγές στην Κοινότητα, προϊόντων που κατάγονται από τη Βοσνία-Ερζεγοβίνη, την Κροατία, τη Σλοβενία και την πρώην Γιουγκοσλαβική Δημοκρατία της Μακεδονίας (6), προβλέπεται μείωση της εισφοράς που εφαρμόζεται κατά την εισαγωγή στην Κοινότητα ορισμένων προϊόντων του τομέα του βοείου κρέατος 7 ότι η εισαγωγή των σταθερών δασμών από την 1η Ιουλίου 1995 απαιτεί επίσης μεταβατικό μέτρο για την πρόβλεψη της μειώσεως των ειδικών δασμών που καθορίζονται στο κοινό δασμολόγιο για τα προϊόντα που κατάγονται από τις χώρες αυτές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ειδικοί δασμοί που καθορίζονται στο κοινό δασμολόγιο δεν εφαρμόζονται για τα προϊόντα που απαριθμούνται στο παράρτημα που κατάγονται από την Ελβετία και συνοδεύονται με έγγραφο που εκδίδεται από τη χώρα αυτή, το οποίο βεβαιώνει την ελβετική καταγωγή.

2. Οι ειδικοί δασμοί που καθορίζονται στο κοινό δασμολόγιο μειώνονται κατά 80 % για τα προϊόντα που απαριθμούνται στο παράρτημα και κατάγονται από τις Δημοκρατίες της Βοσνίας-Ερζεγοβίνης, της Κροατίας, της Σλοβενίας και της πρώην Γιουγκοσλαβικής Δημοκρατίας της Μακεδονίας. Η μείωση αυτή εφαρμόζεται μόνο στα προϊόντα που ανταποκρίνονται στις διατάξεις του κανονισμού (ΕΚ) αριθ. 207/95 της Επιτροπής (7).

Άρθρο 2

Οι κανονισμοί (ΕΟΚ) αριθ. 586/77 και (ΕΟΚ) αριθ. 611/77 καταργούνται.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995

Η εφαρμογή του άρθρου 1 λήγει στις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουνίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 349 της 31. 12. 1994, σ. 105.

(2) ΕΕ αριθ. L 75 της 23. 3. 1977, σ. 10.

(3) ΕΕ αριθ. L 370 της 19. 12. 1992, σ. 16.

(4) ΕΕ αριθ. L 77 της 25. 3. 1977, σ. 14.

(5) ΕΕ αριθ. L 338 της 28. 12. 1994, σ. 70.

(6) ΕΕ αριθ. L 353 της 31. 12. 1994, σ. 1.

(7) ΕΕ αριθ. L 25 της 2. 2. 1995, σ. 2.

ΠΑΡΑΡΤΗΜΑ

>ΘΕΣΗ ΠΗΝΑΚΑ>